
SONY VTANA 


di et am SZÁM. 


Revoluţia celor sătui 





intrun număr recent al ziarului România din Bucutaleljpo 
dat în ultimele săptămâni ca organ al partidului naţional de (dz 
nimii săi protectori transcarpatini, se ivește din nou spectrul revolu- 
tiei lansat ca o ultima ratio din partea eminenților noștri adversari. 
Domnul Sever Bocu, un fel de condei „dirigent“ la pomenita gazetă, 
vorbeşte cu multă desinvoltură de teribila lozincă. D-sa, deputatul ales 
cu metoade foarte puţin revoluţionare, întrun articol care nu păti- 
meşte de-o escesivă claritate, spune cetitorilor săi, cu seninătatea cu 
. care ar face cunoscute efectele uleiului de rapiţă, că șefii comitetu- 
lui de-o sută sunt gata oricând să deslănţuie revoluția pentru a în- 
druma spre făgaşul lor politica României. 

Cetind îndrăzneața afirmaţiune din cadrul acestui vast articol, 
care în acelaș timp tratează și problema societăților de gimnastică și 
viitoarele noastre relaţiuni cu Portugalia, cetăţeanul imparțial a avut 
de sigur o prea firească emoție. In vălmășagul frământărilor actuale 
care agită ţara i s'a pus la îndemână o rețetă neobişnuită. Pe urma 
ei modestul locatar din Dealul! Spirei, tresărindu-i în suflet cenușa 
unor amintiri nu tocmai depărtate, a putut avea o clipă viziunea unui 
domn luliu Maniu, înfricoșat tribun al poporului, și a putut rămânea 
un sfert de ceas uluit de groaza răsturnărilor viitoare. Pentru a-l cruța 
de-o mai îndelungă. depresiune şi pentru a risipi ori-ce temeri ino- 
portune în această materie, voi da aici câteva lămuriri... 

Alcătuiește fostul preşedinte al Consiliului dirigent împreună cu statul. 
său major o ceată de revoluționari ? Este partidul național din Ardeal. 
prin compoziţia și mentalitatea lui o îgighebare gata să dărâme ac- 
tuala ordine de drept pentru a-şi smulge cu mijloace „extralegale“, 
cum spun d. Bocu, frânele de conducere a statului? 

Să stăm puţin de vorbă, să analizăm şi să epuizam subiectul 
odată pentru totdeauna... 

Eu, la dreptul vorbind, nu aud astăzi pentru întâia oară această 
nebuloasà amenințare din tabăra domnilor dela Cluj. In ultimii patru 

ani, la diverse ocazii, în diverse forme, m'am poticnit de ea. Ba după 
câte-o alegere nereuşită la Cameră, ba după câte-o afacere respinsă 
de către organele recalcitrante ale cutărui minister, “ba cu prilejul In- 
coronării care i-a înăcrit peste măsură, cuvântul sa rostit pocnind în 
gol şi fără nici o consecinţă în opinia publică. Am râs cu poftă de 
groaznica parolă de câte- -ori mi-a fost dat so întâlnesc în drum şi, 
dacă nu mă înșel, într'o cuvântare la Cluj mai anul trecut am decla- 
rat că primesc pe .două zile să fiu prefect la Alba-lulia, când se va 
convoca „marele Sfat“ ca să strice pactul şi să proclame “ruptura... 

Acum, că ni se serveşte la gazetă cu deplina autorizaţie a șetu- 
lui neagra răzbunare, cum stau la masa de scris, mintea mea colindă 
în trecut, ca să descifreze de-acolo originile acestor gesturi mari și 
ca să-mi dau seama bine de ce fond de răsvrătire alpin întreprizii 
tulburători în perspectivă. 
| Fără să vreau, cobor departe pe scara vremii şi în mreaja lor 
mă prind sensații resumative din istoria Ardealului. Poveste tristă, po- 
veste de umilință a unui biet popor de iobagi, întreruptă în cursul 
veacurilor de fulgerele trecătoare ale unor scurte revolte populare... 
In veacul al nouăsprezecelea, după mişcarea țărănească dela patruzeci 
și opt, în care câțiva oameni de seamă primind îndrumările timpului 
la adăpostul casei Habsburg au plimbat flamura libertăţii, clasa con- 
ducătoare din Ardeal s'a măcinat întro dureroasă protestare surdă 
necunoscând un moment măcar fiorii unei „extralegalităţi“ revoluţio- 
nare. Generaţiile cărturarilor ardeleni, în măsură în care s'au succe- 
dat dela absolutismul austriac al veacului trecut şi până înzilele ma- 
relui război, au pierdut din îndrăsneală și încercuindu-se de-un paci- 
fism îngust au eliminat din psihologia lor fermentul unei răzvrătiri. 
Guvernele ungurești în opera lor de distrugere, în afară de plânge- 
rile mulțimii noastre chinuite, nau întâlnit din partea conducătorilor 
politici zişi autorizați, decât legalitatea şi iar legalitate pe toată linia. 
Chiar și procesul Memorandului na fost decât o tresărire subt aripile 
ocrotitoare ale Vienei care ne-a refuzat.. Dela această ultimă isbuc- 
nire de energie, intrând pe arenă generația actualilor conducători din 
partidul național, escesul de legalitate sa accentuat şi adaptarea la 
atmosfera străină a statului unguresc a cucerit în mod definitiv tagma 
lor prinsă în tentaculele educaţiei dela Budapesta... 

Domnul luliu Maniu şi soții, -— revoluționari ? 

Trec această întrebare prin prisma constatărilor mele personale 
de două decenii de când iau parte activă la sbuciumarea politică din 
Ardeal şi cu mâna pe inimă descoper în faţa lumii întregi că nu mi-a 
fost dat niciodată să-i surprind în această postură de renitență. Pe 
dinaintea mea defilează acum toate şedinţele dela „Jăgerhornul“ de 
pe malul Dunării, unde ani dearândul ma durut școala umilinții la 
comitetul naţional, ale cărui resorturi speciale voi avea odată plăcerea 
de-a ie trece posterității, pentru a nu contribui cu nimic din parte-mi 
la cultul minciunii... Mi sa înfipt în memorie pe veci circumspecţia 
acestor buni burghezi, mica lor logică avocăţească, frica de toate 
umbrele şi grămezile de vorbe subt care acești navigatori de ape 

tulburi îşi piteau la toate ocaziile meschina lor prudență provincială. 
Era o adunare de perpetuă licitație în minus a aspirațiilor naţionale 
faimosul comitet de pe vremea mea, un trist sinedriu al transacţiunii 
în care violențele erau domesticite de blândeţa unanimă și care cu 
spiritul lui protocolar nu avea altă grije decât salvarea aparenţelor 
printr'un comunicat gol și ceremonios. Istoriograful cinstit de mâine, 
când va reconstrui aspectele trecutului, va arăta întrun mod neîndoios 
cum acești giranți ai neputinței absolute, strânși cu umila lor con- 
cepție politică între graniţele hârbuite ale monarhiei doborâte, mau 
fost câtuși de puțin temperamente de dărâmători și cum de pe partea 
lor toate sar îi putut desfășura tacticos după tiparul din vechime, 
fără ca un cui măcar să cadă din putreda baracă a „preaînălțatului“ 
Franz Josef. 

Că în această perioadă Ardealul românesc a resimţit totuş o 
puternică sguduire, că sa petrecut o revoluţie sufletească, e perfect 
adevărat, dar noul curent nu are nimic a face cu somnolența dela 
comitetul național.. Mişcarea literară dela revista Luceafărul care-a 
desăvârşit legăturile intelectuale cu Regatul, introducând un curent 
proaspăt de simțire și agitația vie dela ziarul Tribuna, când d-l 
Sever Bocu se găsea subt protecția mea, s'au deslänțuit fără sprijinul 
venerabililor fruntași, ba chiar împotriva lor. Fermentul revoluționar 
aruncat de noi, o seamă de tineri, în conștiința ardeleană, a fost 
detestat şi de: oftările d-lui Cicio-Pop şi de rabulistica consistorială a 
d-lui Maniu, cari dimpreună cu toată cohorta lor actuală, retrași subt 
plapuma căldicică a legalităţii și narcotizați în mod iremediabil de 
cultura maghiaro-semită, urmăreau Cu-o dușmănie sgomotoasă visurile 
noastre irredente.. Dar despre acest capitol pe care-l certifică miile 
de articole publicate de noi și cărțile ce-am scris în luptă cu întu- 
nerecul, să vorbească alții.. 

A venit însă războiul, “marele botez de sânge, care-a dărâmat 
doctrine vremelnice şi-a pus în valoare cu formidabila lui presiune 
morală impulsurile tăinuite ale inimilor. Era prilejul cel mai nemerit, 
ca din aceste amorţiri să ţâșnească o chemare ascunsă și să-i împingă 
ca o vijelie spre marile adevăruri fixate cu preciziune "de instinctele 
neamului. Ce-au făcut acești admirabili fruntași ai tuturor prasnicelor, 
vitejii postumi care astăzi se complac în rolul de revoluționari? Au 
conspirat ca doctorul Kramarz dela Praga? Intrebaţi pe domnul Stere 
să vă spuie duioasa lor suplică dela Brașov. Au luat drumul pri- 
begiei ca părintele Lucaci să strige tuturora desrobirea Ardealului? 
Cetiţi adresa lor de obediență trimisă contelui Tisza, cel mai ruşinos 
plocon din câte vreodată Ardealul obidit a făcut în cursul vremii 
călăilor milenari! Unde şi când au fost revoluționari vrednicii bărbaţi ? 
Domnul Mariu, în calitatea lui de elev voluntar la şcoala militară, 
care la vârsta de cincizeci de ani Pa scos sublocotenent de artilerie ? 
Domnul Alexandru Vaida când jura etern amor austro-ungar în 
articolul din Oesterreichische Rundschau, care scuipă în obraz 
România, sau domnul Cicio-Pop în răcnetele devotamentului său din 
Camera ungară? Cum vedeți, pe toată linia e numai curaj, rectitudine 

desăvârşită, o viforoasă dragoste de neam și mai ales o strașnică 
„eătralegalitate“, cum Sar zice în gazeta lor recentă dela Bucureşti.. 

lată în conture pripite realitatea fără perdea, aşa cum se dega- 
jează ca o pagină antipatică pentru istoria noastră. 

După aceste antecedenţe, nimeni nu mai tăgăduieşte că în urma 
libertăţii răscumpărate de armatele româneşti și înţelese de torentul 
popular dela Alba-lulia, psihologia numiţilor luptători a împrumutat 
o notă de îndrăzneală ciudată și lărmuitoare. Răposatul Consiliu di- 
rigent dela Sibiiu, e prima etapă cu toate oploşelile şi permisele lui. 
Sclavii pajurei cu două capete au evoluat foarte repede. Apetiturile 
lor au fost în adevăr extraordinare. Destinul, după o mie de ani de 
sgârcenie penibilă și-a revărsat asupra acestor epigoni toate bunătă- 
tile, dorind să-şi scuze parcă printrun gest întârziat foamea atâtor 
generații. Giranţii Ardealului cu hârtiile în regulă, scăpaţi de tensiunea 
vizuinei obscure de ieri îu care-i ținuse groaza ungurilor, au primit 
cu-0 vivacitate particulară valul inform de noroace repezit asupra lor. 
Scoși din ungherele lor de provincie, stângaci și poiticioși, plecați și 
pretenţioşi în acelaş timp, cu orizonturile de ieri sprijinind actuala 
lor prezumţiune, ei au creat o faună specifică a politicei românești. 
La acest banchet pitoresc al Unirii a cărui beție plină de . chiot nu 
vrea să mai înceteze, în sgomotul orgiac în care sa eclipsat tabla 
valorilor, li sau servit de toate cu-o risipă adevărat nebunească: de- 
coraţii, ministere, permisuri, spirt, schimb de coroane, consilii de ad- 
ministrație, — un larg bazar oriental colorat şi urlător.... 

Acum, când în sfârşit, am fi îndreptățiți să credem că benche- 
tuirea e pe isprăvite şi că reintrarea în normal se impune, neavând altă 
dogmă pentru diriguirea țării decât principiul selecțiunii forțelor, acum 
fericiți pensionari se constituie supăraţi, schițează o demnitate care 
nu cade în tradiția lor și amenință țara cu — revoluţia. 

O imagine de-un remarcabil grotesc, necunoscută încă în istoric, 
bună pentru fantezia unui Aristofane modern ; revoluția celor sătui... 
Câte nu sar putea broda pe-acest fond tragicomic, ca să descrețim 
fruntea deaproapelui.... Nu e vremea s'o facem astăzi când vâltorile 
nu ne dau răgaz. Un lucru e însă cert: sămânța vijeliilor viitoare nu 
se găseşte în portofelul partidului național. De pe partea asta se 
poate dormi liniștit în țara românească. 

Ce-ar fi însă, Dumnezeule, dacă cei care tac, cei flămânzi, cei 
cu idealuri în revolta lor mută, ar ridica odată capul dârz şi între- 
bător? Unde-aţi fi atunci, cinstiți apostoli ai visului împlinit, fiindcă, 
vedeţi d-voastră, revoluțiile sunt cam cu primejdie şi ce e mai rău 
când sună în toanele lor adevărate nu prea dau jetoane de prezență... 

Subiectul fiind epuisat, discuția sa închis... 

OCTAVIAN GOGA 


© BCUCIuj 


w 





La pragul uşei mele 


La pragul ușei mele găsit-am așteptând, 

Când ușa am deschis-o, un câine slab, flămând. 
Mă uit din prag la dânsul și el la mine cată 
Prietenos cu trista-i privire nemișcată. 


I-arăt cu mâna drumul să văd ce-o face-apoi, 
Șin loc să se întoarcă din pragul meu ‘napoi, 
Se uită după mână și mai aproape vine 

Și când la mână cată, când iar în sus la mine. 


Mă uit din prag la dânsul ce vrea acest pribeag, 
Și-0 fărâmă de pâine i-am aruncat din prag, 

Și ochii lui acuma čo lacomă lucire 

"Și-aduc și mai aproape flămânda lor privire. 


Și parcă mar cunoaște și 'n slujbă mi-ar fi fost 
Și-ar fi avut pe pragul acesta adăpost, 
Supunere mi-arată *n privirea-i cerșitoare 

Și vrea să-mi lingă colbul ce-l vede pe picioare. 


Și vrea să-mi lingă mâna şi ochii lui îmi spun 
A veacului poveste: „Stăpâne iți supun 

La pragul tău credința și dragostea mea toată, 
Mai dă-mi o fărmătură din casa ta bogată“. 


La pragul ușei mele a fost şi iar s'a dus 
Să spuie şi altora aceea ce mi-a spus 
Și mie 'n pragul ușei... Tu fărâmă de pâine, 
Ce-amară ţi-e povestea, mi-a spus-o azi un câine. 
G. ROTICĂ 

„A doua Reciță“ 


Comunitatea de avere din Caransebeş 


Comunitățile de avere din Ardeal și Banat sunt instituţiuni a că- 
ror rădăcini se întind adânc în istoria fostei monarchii austro-ungare. 
Primele lor baze sau pus pela începutul veacului al șaptesprezecelea, 
cu privilegiile ce s'au acordat locuitorilor dela frontiere pentru con- 
tribuția de sânge adusă întru apărarea graniţelor. Privilegiile acestea 
au îmbrăcat forma de uzufruct asupra pământului ce-l aparau și care, 
în decursul veacurilor a suferit mai multe modificări, până când situ- 
aţia lor juridică s'a oprit la aranjamentul din anul 1871, care este și 
ultima fază esenţială subt regimul maghiar. 

Aceasta ultimă fază are în istoria comunităţilor de avere -două 
laturi: una juridică şi alta politică. Cea juridică este regulamentată 
“prin o lege din 1871, care răscumpără dreptul de uzufruct al grăni- 
cerilor prin împroprietărirea în comun a locuitorilor din regiunile res- 
pective şi anume: jumătate din teritoriu trecând în proprietatea famili- 
lor grănicereşti iar ceialaltă în proprietatea statului. Administrarea averii 
— după cum arată însuşi numele — se făcea în comun și autonom 
pe baza unui statut aprobat totatunci. In fond, cu toate legile şi re- 
gulamentele ulterioare, situația juridică a comunităţilor de avere ară- 
mas aceiaşi. 

Situaţiunea juridică schițată mai sus era însă numai de drept, 
nu și de fapt. Concepţia guvernelor maghiare, alintate de mirajul ce- 
lor 20 milioane de unguri din cari nu mai lipseau decât zece, au 
ciupit an de an câte ceva din drepturile acordate, mai ales în ce pri- 
veşte comunităţile cari înglobau în sine populaţiune românească, sau 
alte naţionalităţi. Prin „comisarul guvernial,“ îndrumat de ministrul de 
interne — iar nu de acela al agriculturii cum — trebuia să se întâmple 

în mod normal, — a căutat să exercite o influență din ce în ce mai 
accentuată, evident cu intențiunea de a se face în cele din urmă stă- 
pân “pe aceste averi. Astfel, comunitatea de avere din Năsăud și Bi- 
serica-Albă au ajus să-și piardă aproape complect autonomia inițială 
şi pe acelaş drum o apucase şi aceea din Caransebeș, dar a fost oprită 
în loc de marele eveniment al întregirii neamului. In urma exproprierii, 
în baza legii agrare, a comunității de avere secuești și cu aranjarea, 
dela stat la stat a celei din Biserica-Albă — (din teritoriul căreia 20 
mii suflete, dimpreună cu întreaga avere imobilă cad în România, iar 
66 mii proprietari îndreptățiți în Jugoslavia) — o singură comunitate se 

mai bucură de aitonomie față de stat: aceea din Caransebeș, unde 
dela unire încoace s'au acumulat toate pornirile rele ale unui neam, 
compromițând însași stăpânirea românească și alimentând o stare de 
continuă agitație, ale cărei nefaste urmări politice, economice, sociale 
şi morale nu se pot încă desluși. 


* 
%* * 


„A doua „Reciţă“ — cum i-se zice, deocamdată ironic, comunității 
de avere din "Caransebeş — întruneşte toate condiţiile naturale ca să 
se poată mândri cândva şi de fapt cu această denumire. Mărginită la 
vest de veritabila „Reciţă“, la est de creasta Carpaţilor, teritoriul ei 
se întinde în lung dela Caransebeş până la Orşovaă, iar pe malul Du- 
nării până'la Sviniţa. Dela malul Dunării trece munţii în valea Ner- 
gănului, stăpânind valea Almăjului până aproape de Sasca-montană, 
despărțind-o numai o bucată de pământ de comunitatea de avere zisă 
sârbească, în realitate româno-sârbească, cu sediul în Biserica-albă. 
Teritoriul trasat în aceste linii mari adăposteşte 120 mii de români, 
așezați în 94 sate, cu păduri şi poeni de o suprafață de 250 mii jughere 
cadastrale, având sediul administrativ în Caransebeş, purtând firma 
E ia] Comunitatea ` de avere a fostului regiment româno-banatic 

o. 13“ l 

La condițiile acestea naturale se mai adaugă virtuțile și aptitu- 
dinile sufleteşti ale unui admirabil popor, cu care nu se pot măsura 
decât puţine regiuni din cuprinsul țării. La adăpostul obstacolelor na- 
turale, românii din aceste părți au păstrat un fond sufletesc în cură- 
tenia lui aproape ideală. Valea Almăjului — porţiunea dintre Mehadia 
şi Sasca-montană, distanță de 100 km. — număra întro vreme, nici . 
nu prea îndepărtată, abia 83 suflete neromâne. Nu e mirare deci, dacă 

» în asemenea împrejurări această vale a putut fi un fel de coridor cul- 
tural între vechiul Regat și sudul Banatului, prin care se făcea legă- 
tura culturală a maselor sub trecutul regim. O dovadă clasică despre 
aceasta ne ofere identitatea cântecelor și jocurilor populare, dela Piatra- 
Olt și Până la Biserica-Albă și Panciova. 

In graniță — cum i-se zice pe scurt — dominația austriacă, în 
afară de cultul virtuților militare, bazate pe o aprigă disciplină, nu a 
lăsat alte urme. Datorită acestor tradiţii, ţăranii din aceste părți și 
astăzi, (după “sfânta liturgie se duc la „comandă“ — primărie — să 

asculte „poruncile“. Adevărat, pe urma acestor virtuţi a trebuit să sân- 
gereze în cursul războiului ca nici un alt ținut românesc, căci este 
îndeobşte cunoscută soarta fostului regiment 43 infanterie din Cafan- 
sebeş, care în afară de cadrele active, a mai înghiţit peste 40 batali- 
oane de marș. Dar câtă lume nu pătimește pe acest pământ din cauza. 
virtuţilor sale și totuși nu se poate profesa contrariul... O asemenea 
epocă a încercat să introducă abia influența maghiară de mai târziu, 
a cărei credincios slujitor a fost... Constantin Burdea Şi alți câțiva 
de pănura sa, cari sau abătut dela această tradiţie a virtuţilor, în 'fo- 
losul propriu și al regimului ai cărui reprezentanți erau. Cu concursut 
acestora, comunitatea de avere a ajuns să fie un puternic mijloc de * 
maghiarizare şi de îmbogăţire pentru toți aceia cari nu ne aparțineau 
naţionaliceşte. In capitala graniței, în Caransebeş se ridică cel mai 
somptuos palat pe care l-a avut vreun liceu maghiar, făcut din averea 
grănicerilor români, în timp ce în cele 94 sate românești aceiași co- 
munitate nu a clădit nici-o școală, nici o biserică, nici o casă 'cultu- 
rală, nici un spital, şi nu a înfiinţat nici o bibliotecă rurală. Și câte pa- 
late nu-și înalță cupolele sclipitoare pe bulevardele Timişorii, zidite 
tot din imensele bogății ale grănicerilor, arendate pe preţuri derizorii 
capitaliştilor evreo-maghiari. Pe măsură ce aceștia se îmbogăţeau, 
averea grănicerilor se tot împuțina, până când, în preajma războiului 
comunitatea de avere ajunsese să- -şi plătească funcţionarii din împru- 
muturi ridicate de pela bănci. In felul acesta, instituțiunea a servit 
exclusiv interesele politice ale regimului și cele materiale ale acelora 
cari i-s'au ataşat. | 

Niciodată, și prin nici o acțiune nu sa urmărit interesele econo- 
mice sau culturale ale adevăraţilor ei proprietari, ale grănicerilor. 


* 
x * 


Cu învierea noastră politică, se credea că va începe o nouă epocă, 
de înflorire și prosperare și a acestei mult încercate instituțiuni. Intâiele 
raze ale libertății naționale păreau a-i lumina și ei cărări mai sigure. 
Spirite avântate sau grăbit să-i schimbe chiar şi numele, comparând-o 
cu „Reciţa“. SE aştepta în folosul ei şi concursul nelimitat al guver- 
nului, deoarece era o instituțiune naționalizată în mod ideal și desă- 
vârșit, prin simpla schimbare a regimului politic. 

Cei patru ani de viață liberă națională au împrăștiat însă toate 
iluziile. Comunitatea de avere este și acum acolo unde a fost: în chi- 
nuitoarea așteptare a unor vremuri mai bune, cari cu cât timpul trece, . 
par'că tot mai mult se îndepărtează. Şi sub comunitate înţelegem masa 
grănicerilor, pe proprietarii colectivi ai acestor averi, iar nu pe aceia 
de a căror strigăte de alarmă te izbeşti la orice colț de stradă. Aceştia 
nu au prea avut ce pierde pe urma administrării hrăpărețe, din trecut 
şi de acum. Spre rușinea spiritelor diriguitoare din graniţă și a regi- 
mului politic de totdeauna dirijat tot de dânșii, în viaţa comunității 
de avere nu se semnalează nici un reviriment esenţial. Multele și desele 
schimbări ce s'au cuccedat s'au făcut totdeauna în interesul celor cari ţipă, 

interesați personal și politiceşte. Altfel nu am înțelege, că granița, — care 
este cu atât mai săracă în oameni, cu cât şi-i recrutează din un cerc mai 
restrâns, exclusiv din rândul grănicerilor — poate să-şi permită luxul 
să prezinte cu fiecare alegere de preşedinte o listă de 7—8 candidați. 
Este aceasta dovada celei mai neîntrânate manifestări a dezechilibrului 
individual, stăpânit de o lacomă poftă de câștig și de dorul stăpânirii 
politice. Ceace se întâmplă la comunitatea de avere este continuarea 
sistemului de eri, dar îmbrăcat în haină naţională; este morala eșită 
din şcoala burdismului, care tinde să-şi împingă dom'națiunea și în vre- 
murile noastre. Pe interesul individual, material şi politic, se brodează 
toate acțiunile acelora cari se înbulzesc la conducerea comunității de 


"avere, fie că ele ar porni direct din concepția blândă şi creștineascâ 


a cutărui călugăr, fie că vin în curbă cu ajutorul diferențialului şi inte- 
gralului, fie că îşi ascund burdismul de eri în costumul celui mai in- 
transigent şi exclusivist naționalism. 

In furtuna de patimi ce se descarcă din ce în ce mai impetuos, 
cine ar mai avea vreme să se preocupe și de adevărata menire a 
acestei instituţiuni: de rolul economic și social pentru care a fost cre- 
iată acum 52 de ani şi rolul național pentru care e destinată astăzi. 
Până şi opinia publică, zăpăcită de aparenţe false, se pierde tot mai 
mult în teorii seci, contribuind, fără să vrea, la închiderea complectă 
a cercului viţios din care, azi-mâine nu va mai putea eşi. 

—Dar mai primejdios ca orice, este zăpăcirea opiniei “publice a sa- 
telor, care nu are nici măcar slabele puncte de sprijin ale aceleia dela 
orașe. Nu credem să fie o pură întâmplare, că tocmai” cea mai disci- 
plinată populaţie de eri, să tăinuiască azi pe cel mai temut brigand 
dinaintea urmăririi oficiale, cum nu pare a fi o simplă decădere fără 
semnificaţie antipatia excesivă ce o au grănicerii față de păduri, față 
de propriul lor avut. In graniţă, poporul nostru nu mai este frate cu 
codrul, ci cu toporul, cu care taie și stârpește fără milă, unde poate 
și când poate. 

Dela starea descrisă aci şi până la numele meritat de „a doua 
Reciţă“, evident, este o cale lungă. Lungă mai mult din punct de ve- 
dere’ moral, căci altfel nu ar fi decât o săritură. In acest scop nu se 
cere decât ieșirea din cercul vițios al patimilor creiate de politicia- 
nismul atrofiant, care în cel mai bun caz, nu a produs decât teoriii 
anemice, nefolositoare, și păşirea pe terenul realizărilor pozitive, cu 
privirea îndreptată exclusiv asupra menirii adevărate a comunității de 
avere, care este: emanciparea economică și socială a celor 120 de mii 
de români năcăjiți. Economia politică este o ştiinţă atât de avansată, 


. încât exclude necesitatea oricărei frământări din domenii streine sco- 


pului economic, indicând în această direcție drum sigur, fâră posibi- 
litatea de a-l greși.. 

Subt acest raport să fie judecat oricine îşi revendică cuvânt în 
îndrumarea destinelor acestei instituţiuni. Abia când se va desface de 
sgura politicianismului polimorf va putea comunitatea de avere să 
inaugureze o epocă care să servească pe aceia pentru cari sa creiat, 
și care ar fi cea dintâi în existența ei de 52 de ani... P. NEMOIANU 

Intensificarea producţiei agricole 
H 


-— Măsurile regimului maghiar. — Unitatea economică a 
României. — Reforma agrară şi erorile exproprierei. — 


Principiul general, pe care l-a primit, încă din anii 1871, regimul 
ungar pentru producția agricolă, era ca fiecare proprietate, adică 
fiecare gospodărie să devină un atelier, după asemănarea atelierelor 
industriale. Fiecare proprietate, fiecare gospodărie fiind un atelier, — 
ea trebuia echipată cu toate elementele necesare, ca să poată produce 
și mult şi bun. Trebue deci organizată proprietatea astfel, ca fiecare 
proprietate să fie o unitate de producție. Această organizație a pro- 
prietăților s'a făcut prin trei factori: 1. Sistem de evidență şi gruparea 
pe teren. 2. Capital. 3. Educația profesională. Pe lângă organizarea 
proprietăților mai este absolut necesar, ca statul să urmărească şi el 
o politică economică, care să asigure în mod eficace rentabilitatea 
producţiei agricole. 

In adevăr începând de la 1848 toate regimele ungare, — fără 
considerațiune de partide politice, — au servit cu cea mai pronunţată 
atenţiune principiile şi normele fixate pentru intensificarea producției. 

In 1856 şi 1870 se introduc cărţile funduare ca nou sistem de 
evidenţiare a proprietății. Intreaga instituție a cărţilor funduare a 
asigurat proprietăților o stabilitate şi o mare putere de desvoltare. 
Ea este azi adânc rădăcinată în conştiinţa maselor. 

Pentru perfecţionarea cărților funduare şi a sistemului impozitar, 
la 1856 sa întrodus sistemul cadastral. In baza măsurăturilor metrice 
sa întocmit cadasfrul, care arată exact întinderea fiecărei parcele de 
pământ şi dă o icoană clară despre pământ, arătând și calitatea sa 
după clase; datele cadastrale sunt apoi introduse în cărţile funduare, 
cari astfel arată întinderea exactă a proprietăţii. 

* a * 

In anii 1871 se începe legiferarea regulării proprietăţilor şi a 
grupărei lor pe teren. Din punct de vedere al producţiei este impor- 
tant, ca fiecare moșie să fie regulată în ceeace priveşte dreptul, și 
bine grupată în ceeace privește condiţiile geografice. O moşie situată 
în un singur complex, va putea fi mai bine exploatată, decât una 
resfirată în mai multe grupuri. 

Dela 1871 începând, sa făcut regularea proprietăților în mod 
sistematic. Intradevăr nu este o altă țară, unde regularea proprie- 
tăților să fie ajuns la un grad aşa înalt de desvoltare, ca în fosta 
Ungarie. Rezultatul acestei politice agrare și agricole a fost moşiile 
bine grupate și bine echipate pe care le-am avut până în anul 1918. 

Pe de altă parte, capitalul este factorul cel mai important în . 
organizarea producţiei agricole. Fără capital, producția nu poate să. 
existe. Un capital mobil și ușor este absolut necesar pentru progresul 
producţiei agricole. lată de ce statul ungar, în politica sa economică, 
și-a dat seamă de această necesitate și prin înfiinţarea unor institute 


œ financiare privilegiate. şi susținute de stat, sa nizuit să satisfacă 


necesităţile de capital a proprietăților. Dela 1871 începând, în de- 
osebite timpuri, sau înființat patru mari institute financiare, cari 
garantau proprietăţilor capitalul necesar. Trebue să constatăm, .că 
aceste institute au contribuit mult prin activitatea lor, la gradul de 
progres, unde a ajuns agricultura din Ardeal. Capitalul pe care l-a 
creditat aceste institute a fost foarte prielnic. Astfel posibilitatea pentru 
îmbunătățiri funciare și învestiri economice era absolut asigurată. 
x a + l 

Fără educația profesională, producția agricolă nu poate să facă 
progrese. Regimul ungar pe vremuri a dat deosebită atențiune edu- 
cației profesionale. Instrucţiunea menită să tacă această educație a 
avut două directive: una, ca să creieze specialiști pentru proprietatea 
mare, alta, ca să asigure proprietăței mici cunoştiinţele necesare pro- 
gresului agricol. Proprietatea mare își recruta elementele sale dintre . 

absolvenţi dela cele cinci academii de agricultură, iar proprietatea mică 

și cea mijlocie dela școlilele elementare de agricultură, care erau 
multe la ţară, împărţite de regiuni. Afară de aceste institute erau multe 
institute de specialități, cari toate erau susținute de stat. 

In general este a se observa, că în urma deosebitei atenţiuni, 
pe care regimul de odinioară a dat-o educaţiei profesionale, producţia 
agricolă a ajuns la un înalt grad de desvoltare. 

Politica economică a regimului ungar era stabilă, bine precizată 
şi cu caracter de a asigura rentabilitatea producției agricole. Se în- 
curajează înființarea institutelor pentru comercializarea produselor ag- 
ricole, se încurajează industrializarea produseler agricole, fabricele de 
spirt, morile, etc. au ajuns la un înalt grad de desvoltare. 

Politica de export a fost bine întocmită pentru toate speciali- 


‚a tățile produselor agricole. Liniile de comunicație sunt bine alcătuite și 


susținute. Politica de export mare carecterul de prohibire, ci de în- 
curajare. Statul prin contracte internaţionale își asigură debușeuri ex- 
celente externe pentru produsele sale agricole. 


* 
* * 


Am văzut situația producţiei agricole înainte de 1 Decemvrie 
1918, am văzut şi măsurile luate de guvernele din acele timpuri, pentru 
asigurarea progresului producţiei agricole. 

Ştim situaţia producţiei agricole dela ! Decemvrie 1918 încgace, 
precum am văzut şi motivele decadenţei producţiei agricole. Aici este 
Jocul să arătăm ce măsuri socotim necesare ca să impiedecăm lărgirea 
decadenţei producţiei agricole, să normalizăm şi să intensificăm pro- 
ducția agricolă în Ardeal. Trebue să declar în acest loc, că nici nor~ 
malizarea, nici intensificarea producției agricole din Ardeal nu poate 
să urmeze imediat, ci numai în cursul anilor întrun timp mai înde- 
Jungat. Boala a intrat așa de adânc în organismul agrar al țări, încât 
vindecarea ei reclamă timp mai îndelungat. Asanarea problemei agri- 
cole din Ardeal trebue deci privită prin prisma realității crude și nu 
este locul amăgirilor superficiale. S 

Am susținut, că motivul ce} dintâi care a' produs decadența pro~ 
ducției agricole în Ardeal, a fost desfacerea de Ungaria, unde Ardealut 
îşi avea centrul de gravitație economic. Prin acestă des acere Ardealul a 
rămas prea izolat și ca să'l refacem trebue încopciat cu vechiul Regat 
întro complectă unitate economică cu centrul de gravitate spre Bucu- 
rești. Această unitate economică va avea urmări binecuvântate, nu nu- 
mai din punct de vedere economic, ci şi naţional. Evident, acestă uni~ 
tate economică a vechiului Regat cu Ardealul, nu se poate creia de pe 
o zi pe alta, ci numai în. cursul unui timp mai îndelungat și prin o 
politică bine definită şi urmărită de toate guvernele, cari se vor 
schimba. Industria Ardealului trebue să fie legată de vechiul Regat 
prin o rețea întreagă de căi ferate, capitalul vechiul Regat trebue să 
scoată pe cel străin din toate întreprinderile, din întreaga industrie, 
în sfârşit din întreagă viață economică a Ardealului. Produsele agricole, 
vite, fructe etc. ale Ardealului trebue să-și afle debuşeurile sale şi 
în centrele economice a vechiului Regat, De altă parte industria de 
spirt, de mori etc. din Ardeal trebue să-și poată uşor câștiga în ve- 
chiul Regat materialul necesar. Să nu uităm, că prima garanție pentru 
unitatea unui stat este unitatea sa economică. Prin urmare trebue să 
ne nizuim prin toate ce mijloacele, ca să creiăm această unitate eco- 
nomică între Ardeal şi vechiul Regat, și cu cât mai repede, cu atât 
mai bine. Prima datorie este acesta pentru toate regimurile ce se vor 
schimba la cârma ţării. 


* 
x * 


Am susținut, că în Ardeal de fapt există de mult o problemă. 
agrară, atât din punct de vedere economic, cât mai ales şi din punc- 
tul de vedere național. Pentru soluționarea acestei probleme s'a făcut 
legea agrară în Ardeal. Trebue să constatăm însă, că executarea acestei 
legi nu se face cu competința ce o reclamă importanța cauzei. Exe- 
cutarea nu corespunde nici principiilor fundamentale ale legii, nici in- 
tențiunilor ei. Nu se ține seamă de condiţiile sistemului nostru tabular 
Şi cadastral, nu se ţine seamă de structura economică şi structura de 
drept a proprietăților. Nu se observă dispoziţiunile din legea agrară 
şi astfel sa distrus toate fermele de model, — nu se ține seamă de 
necesităţile stabilimentelor agricole, industriale ca fabrici de zahăr, 
țesături du cânepă, şi altele, astfel se distrug toate întreprinderile po- 

trivite pentru industrializarea productelor agricole. Exproprierea este 
proape terminată. Ea a fost înfăptuită în majoritate cu magistrați din ve- 
iul Regat, cu consilieri agricoli din vechiul Regat, şi cu agronomi regionali 
tð din vechiul Regat. Aceștia nu totdeauna pot fi socotiți bine ins-` 
trajți în tot ce privește organismul agrar dela noi. Proprietăţile mau 
a reduşe prin expropriere, ci distruse. Tot ce sa făgut dela 1871 
încoace pentru gruparea pe- teren a proprietăţilor, a fost anihilat. Din 
punctil de vedere național exproprierea, așa cum s'a făcut, a însemnat 
o adevărată crimă națională. După expropriere proprietatea mijlocie și 
_mare românească a eșit cu mult mai redusă, decât proprietatea străină: 
„grofii“ wnguri au fost favorizați față de români. 
Greșelile făcute în cursul exproprierilor trebue rectificate în cursul 
` împroprietătirei. In nici un caz însă nu prin revizuirea exproprierilor, 
deoarece o nouă expropriere ar însemna să accentuăm haosul eco- 
nomic şi mai mult. Dimpotrivă, procedura de expropriere trebue ter- . 
minată ca să se stabiliească odată siguranța proprietăței. Pământurile 
rămase prin expropriere proprietarilor, trebue să ajungă imediat în 
libera lor dispozițiune, ca să nu planeze asupra lor și pe mai departe 
nesiguranța proprietăţei. Este de prevăzit că proprietăţile reduse în 
urma exproprierei, vor fi cultivate în mod rațional şi producția lor 
va creşte. Condiţia primordială pentru această potenţare a producţiei, 
va fi însă numai deplina siguranță a proprietăţei, fără care nici nu 
se poate închipui o desvoltare mai intensivă. 


%* 
* * 


Multe greşeli ale exproprierei vor putea fi corectate prin împro- 
prietărire. Dacă împroprietărirea va fi. înfăptuită în mod legal după 
un plan politic agrar binechibzuit, atunci decadenţa producţiei agri- 
cole, care a urmat fatal reformele agrare, — în relativ scurt timp vor 
lua sfârşit. Trebue remarcat însă că împroprietărirea din Ardeal este 
în funcţie de o largă colonizare. Sunt regiuni întregi în Ardeal, unde 
nu sunt terene cultivabile expropriate, deci îndreptățiții acestor regiuni 
vor putea fi satistăcuți numai prin colonizare. Având în vedere această 
împrejurare loturile — tip de împroprietărire trebue astfel fixate în re- 
giunile unde sunt pământuri cultivabile expropriate, ca să rămână 
pământ disponibil pentru definitivarea programului agrar prin co- 


lonizare. 
ION IACOB 


fost raportor al reformet 
agrare din Ardeal 

Judecătorul 


— Hai, băeţi, hai! — & deseară aducem rachiu de la domnu’ 
Himola !... Daţi-i zor, că ne apucă noaptea... Să nu rămână nici una, 
că eu vin din urmă, și la cine găsesc ceapa nescoasă, îi dau două 
rachiuri, — iar la cine-o fi movila mai mare, nu-i dau nimic! — şi 


loan Pacef începea să râdă cu poftă, clipind din ochi, foarte mulţumit. 
Anul îusese mănos și „grădina“ mergea bine. Tarlalele mişunau de 
fete şi flăcăi, cari loviau iute cu calistirele în țărna pufoasă zvârlind 
în urmă cepele aurii, să se svânteze. Grădinarul se plimba de ici-colea, 
iscodind treaba lucrătorilor. Din loc în loc se opria, scormonind pă- 
mântul, în care ochii avari descoperiau rodul scăpat din vedere... 

— Apoi, asta-i treabă? — răcnia înciudat, căutând pe vinovat... 

Flăcăul zoria încovoiat și ud de sudoare — înaintea lui, într'o 
parte a stratului dat seamă, 

— Bine, bră!... Ce-ţi pasă ție? Asta-i munca mea și tu-ți baţi 
joc de ea! Ce fel de treabă faci? 

— Da' ce te-o găsit, bade?... Ce mai e? 

— Cum: ce mai e? Uite, că lași ceapa în pământ! — Și grădi- 
narul. scormonia cu furculița calistirului câte un firicel de ceapă cât 
o harpacică. j 

— Apoi, ceapă-i aceea? Nu vezi că-i cât aluna? Când aş sta så 
mă buchinesc și la aşa ceva, tot dumneata ai să strigi! — Și flăcăul 
ofta amărât: Eşti rău de gură, bade loane! Prea ne cicălești, — şi-a 
doua oară ne 'nchinăm cu sănătate și ne lipsim de așa lucru! 

Grădinarul . tăcea înciudat. Ştia bine că nu avea dreptate şi 
tocmai asta-l nemulțumia. El — ca stăpân — putea zice orice, — omul 
trebuia să tacă. De: ce-l plătește? Și se întoarse aiurea. Se însera. 
Din bălțile Bahluiului venia plângerea șuierată a stuhurilor. Pe de- 
asupra capetelor pocăniau zboruri grăbite de rațe, ori fălfâituri leneşe 
de bâtlani. Găinușşile sfârăiau prin smârcurile în care „boii de baltă“ 
își încurau notele monotone ale diftongilor lor. Nimeni nu mai vorbia. 


š 

Doar stăpânul își îndemna — neschimbat — zilaşii, ale căror braţe 
ăreau că se înmoaie odată cu apropierea serii. Cineva se miră: 

— Phii... măăi!.. Uite judecătorul!... De când nu l-am văzut! 

Lucrătorii îşi întoarseră capetele spre el. ` 

— Unde-i, măi? 

— Uite-l colo, deasupra satului, în „livadâ“. 

Pe muchia dealului, în. grădina boierească de pe vremuri, o 
mogâldeață neagră se proiecta, pe apusul înflăcărat, ca un trunchiu 
Scorbios. . | 
Să ştiţi că stă să 'nceapă vre-o judecată! — glumia un 





flăcău. Nici nu se mișcă... 
-— Ñu, mă, — el caută pe vinovat! — tălmăci altcineva. 
— Câ-i cu judecătorul ăsta? — întrebă grădinarul, bucuros că 
se deschide! vorbă nouă, — Ce-i măi Mitriţă>? la spune tu!.,z Apoi 


îndemnă — Haide, băeţi. Daţi din mâni, că — uite — acum ne lăsăm 
de lucru. , | 

loan Paçef ştia un lucru: omul zoreşte mai lesne, când nu se gân- 
dește la munca pe care-o face! De altfel sunt lucruri care se 'ndepli- . 
nesc mecanic și dacă mintea stă să socotiască truda pe care-o pune, 
trupul se înmoaie repede. O povestire a unui palavragiu, e "'ntocmai 
ca o fanfară pentru soldaţi: trompetele sună, tobele bat, mușchii obosiţi 
ce încordează, mintea se toropește și picioarele mistuesc distanţele. 
Omul ascultă, gândul i: se vântură în preajma povestirei şi mânile . 
~ zoresc, mai uşor parcă. 

intrun chip, sau în altul, grădinarul îşi dă seamă de acestea și 
era foarte bucuros de povestea și glumele pe seama „judecătorului“. 
Din când în când, zâmbeşte şi întreabă: 

— Şi așa, mai — judecă şi gângăniile? 

— Dapoi, pe cine nu judecă el? 

— Şi... face dreptate, hai? 

— Dumnezeu ştie !... la un om chinuit... Vai de mama lui! 

i — Uite, eu nu l-am văzut niciodată.. Am auzit de el, tot de 

la Voi... 

— Păi, dumeata cum să-l ştii, dacă ai venit numai de astă 
primăvară. 

— Dar, de unde-i judecătorul vostru, brè? — glumește Pacef. 

— Cine știe? — că numai de vre-o zece ani sa abătut pe aici. 
Vântură câmpurile şi dealurile. Acu'l vezi în pădure, acu’ pe miriști. 
Umblă tot după certurile şi zavistiile vieţuitoarelor, — şi apoi, unde 
i se pare vre-o gâlceavă, ori vre-o neînțelegere stă și boscorodeșşte și 
ocărăște, de ți-i lehamite ! Dar, până nu-i împacă — furnici, gândaci, 
mă rog! ce-o fi — nu se lasă. 

— Ei, bată-l, să-l bată de poznaș! Dar, știi că-i cu haz? 

— Uitel — făcu cineva. 

Omul coborâse dealul şi-acum trecea pe lângă șanțul grădinăriei. 
Era un sărman aproape gol. Genunchii osoși străpungeau — la fiecare 
pas — găurile pantalonilor destrămați. Mergea, privind într'o 
parte, cu ochii ţintiţi în golul înserării, care năvălia din zările apu- 

sului. Peste chipul uscat, părul i se răvășise întrun caier enor 
fluturat uşor de vântul văiei. 

— Ce mai faci, moşule? — întreabă o fată, apropiindu-se de şa 

Omul se opri, întorcându-se încet, — apoi își ridică o 
în aier şi făcu un gest de binecuvântare. Glasu-i sună ca al 
preot în altar: 

— Pace tutuloz!... Apoi, ca şi cum și-ar fi amintit de-uy zor, 
se smânci din loc şi începu să păşiască rar, târând — prin praful 
drumului — toiagul lung, cu care își măsură lunga-i cale șpre ne- 
cunoscut. Grădinarul începu să râdă: 

— Bată-l, să-l bată, de judecător ! lacă, pe ziua de Și aţi făcut. 
o leacă de treabă. De-acum ajunge ! 

Noaptea — din ce în.ce mai deasă — fremăta de orăcăitul 
broaștelor din bălți. Luceafărul își tremura de mult picătura de aur 
pe apusul pe care nu mai rămăsese de cât o geană roşie, o dungă 
înflăcărată, care hotărnicia spurul vieţii de somnul ce *ncepuse să 
învăluie firea obosită. 


H. 


Trecuseră mulți ani de când — pe dealurile Ulienilor — se ivise 


un nevoiaș, venit de cine ştie unde.. 
— Cum te chiamă, bade? — îl intrebase un sătean. 


— Cine ştie cine, şi ce este? 

— Ce spui, măi omule ? De unde ești? 

— Nici tu, nici eu nu sunt. Numa' Dumnezeu din cer e pre- 
tutindeni. | 

— Săracu! — îl căina o femeie. Aista-i nebun. 

— Nu bârfi pe aproapele tău, că-i fratele tău. 

— Măi, ai mâncat tu ceva? 

— Toţi se vor sătura din rodul pământului lui Dumnezeu. Fericiţi 
cei flămânzi de bucuriile pământești, pe ei îi așteaptă belșugul cel 
veșnic al vieţii fără de sfârșit. 

— Lăsaţi-l, măi, nu vedeţi că nu-i om de înțeles? 

Şi „nebunul“ dispărea câtva timp. Apoi se arăta iarăşi, acelaș: 
slab, flămând, blând, trecând prin sat ca o nălucă, cu privirile țintite 
- veșnic într'o parte. O urmă grozavă îi boțise carnea feţii și urechea 
pe care o ţinea întoarsă îndărăt, ca și cum ar fi ferit-o de-o lovitură, 
pe care o aştepta de undeva. Nimeni nu știa pe unde poposește 


iernile, — iar vara trăia diu mila muncitorilor şi se hodinea unde ~ 


putea, cât mai departe de oameni: prin crovuri şi crânguri. Nu-l opria 
nici. arşița soarelui, nici apriga mânie a ploilor. EI mergea. Străbătea 
dealuri şi văi, lanuri şi hârtoape, codri și mărăcinişuri, în căutarea 
zavistiilor dintre viețuitoare. 

In palalaia amiezelor de Iulie, când din pământul — care parcă 
arde — se ridică unde tremurătoare, ca aburii unei căldări în clocote, 
îl vedeai ciuchit — undeva — în pulberea miriştilor. Sta ceasuri în- 
tregi acolo, mutându-se dintro parte în ceealaltă, “după vinovaţii lui. 

Două gângănii se hârjoniau de la un fir de grâu, ori de la altă me- 
rindă. Amândouă trăgeau de bob, apoi îl lăsau şi mandibulele lor se 
încrucișau, micile lor guri răutăcioase se prindeau de picioare, de 
antene, se luptau — rostogolindu-se pe un bulgăre, sau împiedicându-se 
de un cotor de paiu, — apoi iar se repeziau la grăunte, trăgând fie- 
care desnădăjduite în câte o parte. 

El îşi făcea judecata : 

— Numai omul nu se satură din rodul revărsat al pământului ! 
De ce nu te ferești din calea-celui lacom? Mâna lui Dumnezeu e a. 
tutulor. Pace vouă ! 

Cângăniile îşi urmau cearta. El le mustrà pentru nesațul lor, 
pentru lăcomia bunurilor nefolositoare traiului pieritor. Şi şedea acolo, 
aplecat asupra gâzelor, până ce cearta se isprăvia și cea mai slabă o 
pornia razna, șchiopătând și 'npleticindu-se printre bulgărașii de 
„pământ, ori buruienile sfârogite de arşiță. Atunci se ridica şi el. Im- 
brăţișa cu priviri blânde şi triumtătoare întinderile largi. Din zările 
sinilii, cercuite de amfiteatrul dealurilor tot mai îndepartate, năvălia 
liniștea hodinitoare a nopţii. Focuri pâlpâiau — ici, colea — pe mi- 
rişti. Din bălțile Bahluiului pornea foşnetul misterios al trestiei, pe 
de-asupra căreia lunecau — în fâlfâiri grăbite — mogâldeţe negre, 
care siredeliau liniştea cu ţipetele ori mâcăiturile lor. Bătrânul înge- 
nunchia în ţârna caldă şi privia iertător, în bezna ce-l învăluia tot 
mai mult. Sufletul i se topia ca de fericirea unei binefaceri. Ochii i se 
pironiau pe scânteiuțele, care se aprindeau —. nenumărate — în adân- 
curile nopții. El sta mut și neînțelegător parcă, până ce genele 
începeau a-i sclipoci des, a bate ca nişte aripioare ostenite, și se lăsau 
grele peste ochii lui tot mai sterși și mai obosiţi.  Adormia acolo, 
frânt de alergătura zilei, în liniştea câmpurilor şi în mângăierile mol- 
come și răcoroase ale adierilor ce fluturau din larguri. 


HI. 


A înnoptat de mult. In pădurişte Ulienilor, vântul împrăștie mi- 
` rosul fânului cosit, în aromiri dulci, abia ghicite. Ivan Pacef e mulţu- 
mit. Se gândește la norocul care l-a adus pe locurile acestea mănoase, 
şi împarte tot mai bucuros rachiul tare cosașilor care se pâriolesc 
lângă foc, în mijlocul unei poieni. 

— Bun fân, domule Ivan — vorbeşte un bătrân, pe mustăţile 
căruia se preling încă picurii băuturii. li suge apoi mulțumit și pocneşte 
din limbă —: De mult n'o zvârlit pădurea asta atâta strânsură. 

— Mult, puţin... cât este! — îngaimă grădinarul. — Am pierdut 
destul pe aiurea... Ei, când ar fi mereu așa, tot ar fi ce ar fi. 

— Păi, că prea te-ai îmbogăţi dintr odată ! — rupe moşneagul. 

Din tihliş se aud părăituri, ca de paşi. 

— Cine să fie? 

— Vre-un drumeţ, spre laşi ori spre Voineşti. Cine altul! O fi 
zărit şi el o geană de foc. — Șiofi trudit — grăiește cineva. Apoi un 
Chip se încheagă — tot mai lămurit — din lăstarul arămit de pălălaie. 

— Judecătorul, brè! 
— Ele. 
- Aista-i judecătorul vostru? Ei, bată-l să-l bată! — pesta 

Pacef, aproape ameţit de băutură. la să-l vedem mai de- -aproape. 

Omul vine drept spre foc. Cosașii îi fac loc. El se aşează tăcut. 
Priveşte în preajmă şi mânile slabe i se ridică spre binecuvântare. 

— Pace vouă! — iar glasu-i sună adânc şi oare cum misterios 
în liniştea din ce în ce mai răcoroasă a poenii. Tace. Ivan cislineşte 
ceva cu un muncitor, care râde poznaş şi face -u ochiul spre cel venit. 

— Măi, să nu faceţi asta. El nu sufere rachiul. Se întărâtă şi 


pleacă apoi — vorbește moşneagul —  lăsaţi-l săracw să se hodi- 
niască. O fi trudit! -i 
Ivan zâmbeşte răutăcios: 
— Așa de-o încercare, să mai petrecem! — Apoi se îndreptă 
spre el —: Bade, dumneata nu cinstești o dușcă, cu noi? 


Omul pare că nu a auzit. Işi ține capul plecat și întors în lături, 
privind stăruitor întrun punct. Ochii îi sclipesc repede, ca sub ilu- 
minarea unui gând. Parcar aștepta să vadă, sau să deslușiască ceva, 
din îndepărtările spre care-i sfedelesc privirile. 

— Aista se vede că nici n'aude! Ce fel de judecător aveți voi, 
bre? — râde lvan, tare mulțumit de înțelesul vorbelor lui. Il apucă 
de umăr şi-l scutură ușor: 

— "Mneata mă auzi pe mine? 

Omul îşi întoarce capul încet. Privirile-i sclipesc din ce în ce 
mai tare. Pacef a înlemuit, cu mâna pe umărul lui. Ochii į se deschid 
tot mai nedumeriţi. I! stăpâneşte ca o nehotărâre și cată stăruitor spre 
nebun, care-l privește îngrozit. 

Braţele acestuia se ridică „în aier, ca spre apărare și geme 
înnăbușit: 

— lartă-mă, Ivane! Nu da! Am șase copii, bre! 

Grădinarul ţipă, se învârteşte în jur, apoi se prăvale greu, pe 
brazda molcuţă de fân. Cosașii se privesc îngroziţi. : 

— Ce zice-aista? 

— Ce are bulgaru'?... ia vedeți, mo murit? 

Câţiva se îndreaptă ‘spre el. II scutură. I! întreabă. Cineva vrea 
să-l ridice. li apucă mâinile, mai şi reci, care cad — ca de plumb — 
grele, peste trup, ori în țărână .. Doar ochii i-se rotesc mari, nepu- 
tincioşi în găvanele lor învineţite și gura — în jurul căreia spumează 
clăbuci mari, albi — bolborosește încet, vorbe neînțelese. 

Nebunul s'a sculat, își prinde capul între palme şi geme sfâșie- 
tor. Apoi se năpusteşte în “întunecime şi piere în noaptea care tace, 
tainică și răcoroasă. 


IV. 
Trestiile bălților vâjăiesc, trezind ecouri neliniștitoare. Ploaia râ- 
păie, rece, în geamul mic al bordeiului și în uşa de stuh, prin care 


şuieră vântul, pocănind-o în încuietoare, ca și cum ar fi cercată de 
cineva, care vroieşte să intre. 

Ivan Pacef privește îngrozit în zarea de lumină, care se strecoară 
prin sticla murdară a ferestrei. Il. muncesc felurimi de gânduri, tot felul 
de vedenii... Niciodată mintea nu i-a fost mai vie, mai neastâmpărată, 
mai răscolitoare de amintiri, ca de-un timp, — aproape din noaptea 
când damblaua l-a fulgerat în poiana din pădurea Ulienilor. De când 
Pau întins pe rogojina din bordeiul grădinăriei, trupul nu i sa mai 
mișcat. Şa uscat mereu, zi de zi, moale și nefolositor. 

La început când gândurile i sau adunat — unul câte unul — . 
Pa bântuit teama că lucrurile se vor afla. Dar zilele au trecut mute şi ne- 
schimbate. Urechile lui au prins zvonurile tot mai potolite, din sfa- 
turile lucrătorilor lui. Şi, tot cu încetul, a înțeles că leacurile sunt 
nefolositoare, că trupul i se usucă, mistuit de-o putere căreia nu i se 
mai poate împotrivi, iar mintea — care-i rămăsese limpede — îi era 
lăsată astfel de „altcineva“, pe care el nu-l bănuise... de care auzise 
vorbindu-se, dar nu-l înțelesese, şi care-l chinuia înadins, îl ucidea pe 
încetul şi-l sortise amarului: de a-și vedea propria pieire. 

— Asta-i răsplata Lui! — gândia îngrozit, grădinarul' Lacrimile-i 
frigeau pleoapele şi i se scurgeau pe șanțurile obrajilor scofâlciţi... 
Cerca să se gândească la puterea aceea răsplătitoare, fulgerătoare în 
pedepsele ei, necruțătoare pentru păcatele omenești. Și cu cât gândia 
mai mult la ea, cu atât nu o înțelegea. Iși întruchipa pedepsele ia- 
dului — aşa cum le auzise în copilăria lui, din cărţile sfinte. Dar 
mintea nu le putea descurca din rostul grozav al vorbelor, în care 
erau scrise poveştile. 

Se umilia, se înfiora de mărimea Dumnezeului aceluia, care l-a 
pedepsit și pe el. Și cu cât îl judeca mai nemăsurat, cu atât i se de- 
părta din preajmă, din înțelegerea, din simţurile lui... lar în locu-i, de 
undeva, din carnea nesimțitoare, părea că se închiagă altă putere, care 
se vădia tot mai stăruitoare în gândurile lui neodihnite. 

Pacef se trudia — zadarnic — să-și“alunge din minte spaimele 
aceste. „Cellalt“ începuse să'nu-l mai părăsească. 

Uneori îl asemuia cu un om, părea că-i chiar „el“, acela, „ju- 
decătorul“, de care nu mai avea puterea să-și râdă, ci se îngrozia 
înnaintea vedeniei lui. Alte dăţi forma piereă și nu rămânea decât 
puterea stăruitoare, care-i apasă sufletul, i-l storcea —'ca pe-o cârpă 
udă —și-i izvodia din el — clipă cu clipă — icoanele, de mult trecute, 
ale unei întâmplări, de-ale cărei urmări — tot de-atât de mult— cre- 
zuse că îşi liniştise sufletul... 

„„„Se vedea, un biet sărăcuţ, venit de departe — din ţara lui — 
să-şi încerce norocul în lume. Nimerise la loc bun şi treburile-i mer- 
geau potrivit. Clipele trecutului i se dezvăluie limpezi, ca niște pi- 
cături de rouă. | se pare că retrăieşte ziua în care a început vorba 
cu învățătorul satului. 

— Vezi |... Ai noștri nu se pricep... Nu-i trage inima la așa ceva 
— spusese acela. Eu de multe ori mă gândesc la lucruri de-astea, dar 
n'am vreme. Hei! să vrei dumneata să facem o tovărășie, cred că ți-ar 
prii mai bine ca singur. 

Sau prins tovarăși. Pământul învățătorului era bine așezat. Tre- 

burile mergeau din plin și tot din plin se trezia și lăcomia în sufletul 
lui Pacef. 

„Să aibă pământ! — gândia grădinarul. Să poată cumpăra, câș- 
tigul ar trebui să fie numai al lui, — dar aşa, împărțire cu acela, care 
nu-i era decât un dușman în chipul acesta. 

In vara aceia, semănaseră ceapă pentru sămânță. Rodul fusese 
minunat. Nici când nu auzise el, pe grădinari bătrâni, ca pământul să 
fi zvârlit atâta belşug. Toamna au pornit spre oraș să ducă marfa de 
preț... Se întorceau prin noaptea târzie de Noiembrie, frământat fiecare 
de gândurile lui. Pacef îşi rumega veşnica-i ură înpotriva omului cu 
care trebuia să-și împartă prețul muncii şi-a priceperii lui. 

Vremea era limpede, luminată de luna plină, care aşternea poj- 
ghiţe de argint peste câmpurile albite de brumele toamnei... Urcau 
„dealurile, scoborau vălcelele, în 'trapul mărunt al calului, grăbind spre 


casă. Învățătorul vroia să se întoarcă chiar în noaptea aceea, să-și ` 


bucure — poate — nevasta şi copiii de rodul norocului lui. Treceau 
printr'o pădure. Era atâta linişte, de arbori atârna broboada de bo- 
„rangic alb al nopții,... învățătorul părea atât de mulţumit, încât se 
întoarse spre: tovarășul lui. 

— Ce-ai zice, Ivane, să ne oprim o leacă, să se hodinească și 
calul, iar noi să facem foc... să ne mai încălzim? 

— Cum vrei! — răspunse acesta, și curând, gătejele începură să 
pârăie în flacările lacome. 

Şedeau amândoi ciuchiți lângă îlacările mângăietoare. Nu se 


auziau decât pocniturile vreascurilor, sub spuza scânteilor care izvo=: 


diau, fluturau o clipă în noapte şi piereau înghiţite în necunoscut. 

— Buni bani am prins, brè Ivane, pe afacerea noastră — vorbi 
învățătorul. Lucru nespus. 

— Buni! — îi răspunse în silă grădinarul, tresărit din gându- 
rile lui. 

— Dar ce ai tu? Parcă nu ești în toate apele? 

— Nam nimic. Ce să am?... Poate-s trudit: 

— Te-o fi pătruns frigul, bre! — Apoi chipul învățătorului se 
lumină. Tii! ia stai, brèẹ că am un clondir cu rachiu... 'dar ştii ce 
rachiu ?... O minune ! — şi se îndreptă spre docar. Scotoci o vreme 
Şi se întoarse cu o sticlă mare, neagră și grea. Pacef îl fură cu ochii. 
Privi lung spre geanta care atârna la 'coapsa tovarăşului său şi-un 
gând îi fulgeră mintea. Prin trup îl săgeta ceva, care-i încordă toţi 
mușchii, ca pe-ai unei fiare, gata să cadă asupra prăzii. 

Invăţătorul se întoarse, destupă clondirul și i-l întinse: 

— la bea, brè! 

Grădinarul îl apucă, îl prinse de gât şi 'ntro învârtitură, îl repezi 
în cap. Cellalt se clătină, căzu, apoi se desmeteci îngrozit, sub apă- 
sarea tovarăşului. 

— Ce faci, Ivane?... lartă-mă Ivane, nu da... Am şase copii ! — 
Dar sticla se abătu din nou, sfărâmându- -se de obrazul și tâmpla 
spârcuită de ţandările ei. 

Ivan Pacef simte, şi azi parcă, greutatea genții aceleia în care 

duceau atâţia bani, atâta argint... Aude lămurit ţiuitura ameţitoare, 
care zvonia din orice cută a întunericului din noaptea aceea, de mult 
trecută.. 

„Aici gândurile i se întunecă, se vălmăşesc, şi-şi dă seama că 
acelea- -s duse, sau întâmplat odată, de mult, — dar lui i s'a părut 
numai că le-a uitat, şi că dacă ar întinde mâna, ar găsi unde-va, în 
preajmă, o geantă, ori nişte sfărmături de sticlă... Și lui îi e teamă să 
se miște... i se pare chiar că nu se mișcă înnadins, ca să nu miște 


cioburile acelea, care și-așa îi țiuiesc în Uren; atât de amarnic şi | 


necontenit. 

lar zilele trec chinuitor de încet. Nopțile se fac din ce în ce mai 
lungi. Și Ivan Pacef simte, tot mai tăios, cum de-asupra tuturor gân- 
durilor, mai presus de temerile lui, se ridică din necunoscutul sufle- 
tului puterea chinuitoare şi necruțătoare, care parcar fi un judecător 
închegat din propriile lui gânduri, din însuși neputința lui de a-l mai 
îndepărta dintr ânsul. 

EUG. BOUREANUL 

Problema religioasă - 


D. Nichifor Crainic, unul dintre cei mai talentați poeţi ai tinerei 
generaţii, şi unul dintre cei puţini'ale căror credinţe de artă sunt adânc 
înplântate în solul românesc, a publicat în ultimul număr al excelentei 
reviste Gândirea, un articol sortit să iasă din făgașul obișnuitelor în- 
semnări din fruntea publicaţiilor literare. Articolul e întitulat: „Politică şi 
ortodoxie“, și el îmbrățișează o problemă sufletească — problema reli- 
gioasă — prea mult lăsată în părăsire de partidele noastre politice. 

Biserica românească a cunoscut altădată vremuri de înflorire, ba 
chiar de strălucire. Cu un deosebit dar de evocare, muiat în duioșia 
unei depline înţelegeri a trecutului, d. Nichifor Crainic reamintește de 
pildă, timpul în care un hospodar înstărit ca Vasile Lupu, voivodul 
plin de evlavie al Moldovei, ajunsese și voivodul sufletesc al Ortodo- 
xiei, trimitea aurul său patriarhilor din Palestina și Egipet, tipărea cărți 
pentru întreg Răsăritul și găzduia la laşi, marele Sinod care nu găsise 
adăpost nici în pravoslavnicul Kiew. 

Imputarea pe care d, Nichifor Crainic o face memoriei lui Ale- 
xandru Cuza-Vodă pentru secularizarea averilor mănăstirești, înfățișând 
această reformă socială ca o lovitură îndreptată împotriva bisericei, 
ne pare mult exagerată. E adevărat îusă, că strălucita generaţie revo- 
uționară dela 1848, în fruntea căreia au stat o mână de oameni sortiți 
să îndrume pe căi noi soarta țărei lor, mwa făcut din problema reli- 
gioasă una din preocupările de căpetenie. Astfel, după epoca de 
glorie a „bisericei voivodale“, România modernă a lăsat biserica aceasta 
în părăsire, aruncând-o la cheremul conducătorilor politici, cari au 
despuiat-o de prestigiu şi de autoritate, făcând din ea o adevărată 
ruină. Aşa se şi explică pentruce, nici după unirea celor două Prin- 
cipate dunărene, nici după răsboiul pentru Independenţă, regatul liber 
al României, n'a înfățișat aşteptatul sâmbure luminos al datinelor stră- 
moșești, cu menirea de a încălzi sufletele drepteredincioșilor din 
cele patru unghiuri ale românismului; ci, abdicând lesne, fără remu- 
Şcări, dela această datorie de onoare, a lăsat ca până şi martiriza- 

tul Ardeal, subt regimul unui duşmănos control, să țină sus, cu mai multă 
vigoare, steagul sfăşâiat al Ortodoxiei. Intro vreme când păstorind la 
Sibiu mitropolitul Andrei urmărea :cu râvnă roadele Statutului organic 
şi stârnea interesul naţiunei în jurul bisericei, — această invincibilă 
cetățuie a rezistenţei naționale, — arhiereii vechiului Regat începuseră 
să cunoască robia plină de umilinţe şi de păcate a partidelor cari se 
succedau la cârmă. 

E, deci,'foarte îndreptăţită constatarea, că nici astăzi, după sure. 
girea hotarelor României, partidele politice dela noi, în marea lor ma- 
joritate, nu dau destulă atenţie problemei religioase. D. Nichifor Crainic 
crede însă că singur partidul conservator, fărâmătura de partid conser- 
vator pe care-o conduce di Al. Marghiloman, punând în valoare tra- 
diționalismul pe toate tărâmurile vieţei noastre publice, a luat în cer- 
cetare şi această lature a necesităților noastre sufletești. Aci, ni se pare 
că autorul inimosului studiu: „Politică și ortodoxie“ săvârşeşte o mică 
greșală față de poruncile obiectivităţei. “(După cum ni se pare lipsită 
oarecum de seriozitate și intenţia de a prezinta o carte, veche de două 
zeci de ani, a dlui C. Rădulescu-Motru: Cultura română și politicia- 
nismdl, drept piatra unghiulară a unei politici religioase.) DI Nichi- 
for Crainic wa avut prilejul, nu vedem altă probabilitate, să ia Ccunoş- 
tință despre desbaterile congresului partidului poporului, ţinut anul 
trecut la Sibiu, nici nu i-a căzut subt ochi, nu deslușim altă explicaţie, 
raportul făcut acolo de d. Octavian Goga asupra „Problemei religi- 
oase“ și publicat la 24 Decembrie 1922 în Jara Noastră. 

D. Octavian- Goga spunea atunci aceleaş cuvinte despre stările 
de până acum: 


„Din nenorocire, spiritul de reformă al oamenilor politici din 
vechiul Regat care au creat România modernă na avut un program 
limpede în “chestiunea bisericească. Poata educaţia lor îndrumată de 
Franţa veacului XIX, revoluționară și antitradiționalistă, sau poate, 
paralizarea sufletească a clerului ortodox, împănat de străinism subt 
fanarioți și puţin susceptibil pentru mișcarea națională, au eclipsat 
problema bisericească în judecata conducătorilor politici de atunci. 
După secularizarea averilor mănăstirești, act justificat de ideia rein- 
tegrării naţionale şi de palpitantele nevoi economice ale populaţiei 
'rurale, biserica deposedată a pierdut orice putiață de a se reface prin 
sine însă-şi i, devenind o anexă a puterei de stat, căreia a fost sub- 
ordonată. Decenii de-arândul, bătrâna instituţie, despoiată de strălu- 
cirea de-odinioară a tânjit sub noua ocrotire vitregă. S'au perindat la 
guvern partide după partide, fără ca în mod serios să se găsească 
vreun om de seamă care să se atingă de marile interese bisericeşti“. 


lar despre rostul de mâine al bisericei ortodoxe, după ce înfățișa 
un vast și“ limpede program de reintegrare în ogașa normală a pre- 
ocupărilor religioase, fostul ministru de Culte încheia: 

„Numai punând astfel ordine în cele sufletești, dând posibili- 


1447 
© BCUCIuj 


tatea tuturor confesiunilor să colaboreze la canalizarea marilor sguduiri 
morale de astăzi subt o ocrotire tradițională, reînviind strălucirea 
- crucii, noi vom putea stăvili valul întrebărilor şi vom feri societatea 
noastră de o penibilă destrămare... 

Cu deosebire reîntărirea bisericii ortodoxe se confundă cu cele 
mai capitale probleme ale vieţei noastre de stat, astăzi, când România, 
după disiocarea imperiului rusesc, devenind cel mai puternic stat or- 
“todox, trebuie să aibă un rol de conducere şi protecţiune a ortodoxiei 
până în depărtatul orient, cu o puternică repercusiune a prestigiului 
nostru politic și cu o lărgire simţitoare pentru raza de acţiuni a cul- 
turei românești. 

In acest chip, politica țării pusă de acord cu adevărurile eterne, 
izbutește a. resolvi în mod fericit o serie de necesități vremelnice, 
pregătind temeiuri solide pentru un echilibru permanent...“ 


Ne bucurăm prin urmare că aceste adevăruri se vântură încă 
odată în atenția publicului nostru cetitor, scoțând în relief adevărata 
însemnătate a problemei, pentru conştiinţa societăţei românești de astăzi. 

In mijlocul unor vremuri copleșite încă de sensul materialist, 
inimi tinere se grăbesc să meargă înaintea unui ideal, sprijinindu-şi 
năzuințele pe credința cimentată de vechi tradiţii. Alături de obse- 
dantele consideraţii asupra fluctuațiilor valutare, lumea din jurul nostru 
Sar putea îngriji puţin şi de cele sufleteşti... Cei cari deschid noui 
cărări în frământarea unor astfel de luminoase întrebări, sunt tot- 
deauna bine veniţi. 

- ALEXANDRU HODOŞ 

In jurul unei situaţii politice 
O vizită la dl Vasile Goldiş — Există desbinare în partidul 
poporului? — larăş aria Constituţiei 7 


Presa de negustori din strada Sărindar, alăturea de care se pla- 
sează totdeauna cu o înduioșătoare:statornicie ziarele partidului nä- 
țional, a încetat dintr'odată conspirația tăcerii în jurul activităței pu- 
blice a dlui Octavian Goga, şi a început să se ocupe, cu o exagerată 
râvnă, de „intrigile“ politice ale directorului „Tărei Noastre“. - Noua 
versiune pare să fie aceasta. DI Octavian Goga, trăgând cu buretele 
peste. părerile sale de până acum, făcând chiar un fel de mea culpa. 
în privinţa atitudinei luate în paginele acestei reviste, luptă din ră- 
sputeri să-l aducă pe dl Iuliu Maniu la guvern. Bineînţeles, nu pe di 
luliu Maniu singur, ci în colaborare cu di general Averescu. 

In sprijinul acestei nostime anecdote de reportaj, se creiază deci 
şi oarecari aparenţe verosimile. Printre acestea a fost așezată și vizita 
pe care dl Octavian Goga a făcut-o, deunăzi, dlui Vasile Goldiș. 

Povestea însă e alta. DI Octavian Goga, care nu refuză a sta 
ge vorbă cu nimeni în ceeace privește trebile publice, şi care de 
“câteori se încrucişează cu dt Iuliu Maniu pe peronul vreunei gări, în 
vagonuil-restaurant sau pe culoarul aceluiaș hotel, conversează îm- 
preună de omni re scibili, -- dl Octavian Goga întâlnind pe di Vasile 
Goldiș a convenit, la invitația acestuia, să aibă o întâlnire. Metivul că 
întâlnirea a avut loc în casa dlui Vasile Goldiş e foarte simplu: apar- 
tamentele sale sunt mult mult mai confortabile decât modesta cameră de 
hotel a dlui.,Octavian Goga. Vizita cu pricina ma avut însă nici în clin 
nici în mânecă cu alegerea dela „Astra“. (DI Emi! Honigman poate să 
fie liniștit, nu s’a vorbit nimic despre asta.) Pe de altă parte, ziarul 
„România“ prezintă lucrurile ca şi când ar fi la mijloc o palinodie 
din partea dlui Octavian Goga, care a căutat un contact cu partidul 
naţional şi cași când Suveranul i-ar fi spus, în ultima audenţă dela 
Patat: — „Domnule director al „7ărei Noastre“, cu atitudinea de până 

acum numai „merge. Du-te la dl Vasile Goldiş, în şoseaua Jianu, — 
vine cam spre parcul Filipescu, pe mâna dreapta, — şi prezintă scuze 
pentru toate îmbutnările de până acum. Şi să, poftiți să vă împăcaţi, 
deoarece nu există o altă soluţie de guvern... 

Noi nu vom spune, nici ce s'a vorbit la audiența dela Palat, 
nici la vizita dela d. Vasile Goldiș. Un singur lucru încuviințează d. 
Octavian Goga. să publicăm aci, pentru lămurirea gazetelor din strada 
Sărindar, şi peritru liniștea adversarilor noștri. Este că nici o sută de 
vizite amicale nu vor reuși să-i schimbe convingerile pe cari le are și 
pe cari le-a mărturisit, — cu destulă sinceritate, - credem, — în ca- 
drele prezentei reviste... . 


* 
X * 


Toate aceste nädejdi țesute în jurul eventualității unei colabo- 
rări de guvern a partidului. național cu partidul poporului îşi găsesc 
isvorul în aşa numita „desbinare“ din sânul acestui din urmă partid. 
E uşor de înțeles, când propria: ta zăpăceală îţi taie drumul unei 
orientări de sine: stătătoare, toate proiectele pentru viitor le întemeiezi 
pe presupusa slăbiciune a adversarilor. E o socoteală flămândă de 
cioclu politic. Așa se și explică pentruce, scontând mult visata „Sci- 
ziune“, protectorii partidului naţional nu s'au hotărât încă: e mai 
bine cu d. general Averescu sau e mai bine cu d. C. Argetoianu? 
In această privinţă, nici d. Iacob Rozenthal dela Adevărul nu mai e 
„de acord cu d. Fagure dela Lupta. 


Ultima versiune pare să fie așa, că d. C Argetoianu, după ce va 
provoca „desbinarea“, va trece în comitetul de o sută dela Cluj, alături 
de inimitabilul bărbat politic, popa Man... In ceeace ne priveşte, 
fiind mult mai insuficient informaţi decât d. Leonard Paukerow, acest 
insalubru reporter ambulant al :Dimineții, mărturisim cu ruşine că 
navem nicio ştire despre aceste fericite evenimente. Nici despre des- 
binare, nici despre îmbinare. Ceeace știm, este că stăm cu arma la 
picior și cu mâna pe sacul cu cartușe care este plin, că partidul po- 
porului nu este câtuș de puţin tulburat în unitatea lui, și că este cel 
puţin o necuviință să se atribuie d-lui C. Argetoianu, a cărui claritate 
de vederi nici adversarii mau, contestat:o, intenția simplistă a unui 
salt în necunoscut. Fostul ministru de Interne şi- a spus până åzi cu- 
vântul limpede asupra adversaţilor săi şi nu credem că după 
aprecierile de până acum, d. luliu Maniu are motive să-şi închipuie că 
d; C. Argetoianu, după cura dela Karlsbad a putut face efortul mira- 
culos de a-şi uita părerile cunoscute şi „de a se da cu proști“ 
cum ar spune domnia-sa, într'unul din cunoscutele elanuri de since- 
ritate care-l caracterizează. In acest caz d. C. Argetoianu ar fi desco- 
perit la Karlsbad un isvor nou, care ar putea înlocui cu succes apa 
râului Lethe, cunoscută pentru efectele ei asupra memoriei. Dacă acest 
isvor există şi dacă întreg comitetul de o sută se hotăreşte să bea 
din el, suntem pe punctul de a crede că d. Octavian Goga ar re- 
fuza, totuş, să uite ce datoreşte propriilor sale convingeri... 

D-i Iuliu Maniu nu lasă să treacă nici un prilej, — oricât de 
neînsemnat ar fi, — fără să repete mereu aceeaş gravă și senzațională 
declaraţie. de opozant. Remanierea guvernului d-lui lon 1. C. Brătianu, 
adică istorica împrejurare care a aduspe d. Văitoianu. în locul d-lui 
general Moșoiu la ministerul Comunicaţiilor, Pa determinat încă odată 
pe şeful partidului național să anunțe, tot atât de solemn cași acum e 
anul, că nu recunoaşte noua Constituţie. 

Noua declarație a d-lui Iuliu Maniu n'a emoționat, fireşte, pe ni- 
meni. Nu tot așa sa întâmplat cu răspunsul rostit la Cameră de 
d. lon I. C. Brătianu, căci brava şi onesta presă „independentă“ sa 
alarmat grozav în fața profeției şefului partidului liberal, că d. luliu 
Maniu nu va avea ocazie douăzeci şi cinci de ani de-acum încolo, să 

aplice Constituția ... „Cum? sa indignat d. Nadler-Nedelea dela 
Presa, d. Ion |. C. Brătianu proorocește un sfert de veac de opoziție 
pe seama partidului național? De unde ştie dumnealui ?- Dictatorul 
impietează asupra intențiilor Suveranului ?“ 

Lăsând la oparte comentariile interesate, oricine vede cât de falsă 
este această „luptă împotriva Constituției“. Toate sunt minciuni, toate 
sunt protestări pentru galerie. Niciodată, partidul național ma arătat 
cari sunt pasagiile din Constituție pe cari nu le primeşte şi nici cari 
sunt dispozițiile pe cari le-ar propune în locul celorlalte, pentru de- 
plina salvare a democraţiei. Aşa fiind, ce este mai logic, ca Regele să 
se ferească de a chema la cârma țării tocmai acel partid, care punând 
din nou în discuţie chestiunea Constituţiei, ar deschide o nouă epoca 
de frământare primejdioasă și de agitație inutilă. 

Deci, de data aceasta suntem de aceeaș părere cu d. lon I. C. 
Brătianu, şi credem că a avut dreptate. Cu o singură deosebire. Nu ` 
convenim asupra termenului. Vorbind serios, actualii conducători ai 
partidului național — după examenele date până acum — nu vor putea 
să-și asume niciodată rolul de conducători atotputernici ai politicei ge- 
gerale din țară. Cel mult, ei pot fi elementele executoare ale unor în- 
drumări care vin dela alții. 

E o soartă tristă, dar vina nu e a nimănui. 

- ION BALINT 

GAZETA RIMATA. 


Peste 25 de ani... 


DI Ion 1. C. Brătianu a de- 
clarat la Cameră, că d. Iuliu 
Maniu nu va veni la putere 
decât peste 25 de ani. 


Ziarele ` 


Drept să vă spun, de obicei, 
Eu nu prea *'nghit ușor profeții 
Minciuni iți toarnă, câte vrei, 
Toți vameșii şi precupeții.. . 


Dar categoricul discurs 

A profeţit fără ambiţie, 

Sentința rare, cred, recurs, - 
Ci numai drept... de opoziție. 


Un sfert de veac e mult, nu zic, 
(Imbătrânim atât de iute!) 
Și-algebra marelui Nimic 
E plină de necunoscute... 


Câţi dintre noi, crezând din nou, 
Vor mai cânta pe baricade? 

Și câți vor fi doar un ecou 

În ritmul stinselor decade?... 

Luptând în viață, pas cu pas, 

Vom fi răpus noi sărăcia, z 
Căci pân atunci își va jfi tras Ă 
„Asociaţia“, — loteria... 


Copiii ne vor crește mari, 
(Va crește, poate, și valuta) - 
Și printre revoluționari 

De mult va fi înscrisă Suta. 


Carpaţii se vor fi mutat € 
Schimbându-şi locul lor cu Nistru, 

Deci și Maniu, mult-așteptat, 

Va fi, în fine, prim-ministru! 


Și parcă-l văd, ca pe-un monarh, 
Bătrânul mic şi curățel, 

Cu barbă ca de patriarh: 

„Un fericit însurăfel!,.. 


Răbdare.multă a avut, — 

Victorios a fost ca Cidul... 

Dar, eu mă 'ntreb, nepriceput: 

Unde va ji, pe-atunci, partidul? 
PETRICĂ PANORAMĂ 

INSEMNĂRI Ă 


O gazetă provocatoare. — Sunt 
trei ani de când apare zilnic, în Ca- 
pitală, o gazetă: Albina, care nu 
mărturisește cui aparţine și nici din 
ce anume fonduri se tipărește. Scopul 
ei reiese însă, bine precizat, din atitu- 
dinea bătăioasă pe care acest organ 
inutil a păstrat-o tot timpul. In această 
grea criză a tiparului, când atâtea 
publicaţii se luptă între viață şi moarte 
“şi când nenumărate iluzii ale scrisului 
sunt răpuse pe câmpul de luptă, Albina 
aceasta, nu totdeauna harnică ci de 
cele mai multe ori veninoasă, rezistă 
şi... insistă în lupta pe care a deschis-o 
împotriva bisericei ortodoxe. 

Martore sunt însăş paginele acestei 
reviste despre spiritul calm şi civilizat 
cu care am privit totdeauna așa nu- 
mitele „frecări confesionale“ dintre 
românii din Ardeal, — convinși fiind 
(convingere pe care o păstrăm şi acum) 
că ele nu există de cât în gândul şi 
in intenţiile unor anumiţi pescuitori în 
apă tulbure. Apariţia Albinei, şi calea 
pe care o urmează, n'a avut și nu are, 
după cât se pare, o altă ţintă decât 
aceea de o scormoni din senin ani- 
mozități inexistente. Recomandând ce- 
titorilor ei broșuri îndreptate împotriva 
bisericei ortodoxe, ducând în propriile 
ei coloane o acţiune de defăimare a 
acesteia, numind pe românii ne-uniţi 
cu Roma: „creștini rătăciţi“, şi ur- 
mărind opera ei aţâțătoare cu o 
ciudată şi costisitoare stăruință, gazeta 


aceasta e trimisă tuturor parohiiloa 
gr. catolice din Transilvania, caşi cum 
ar exista undeva, în sânul unor cercuri 


` cari nu se dau pe faţă, evlavioasa temere 


ca nu cumva printre slujitorii Domnului 
din cele două biserici surori ale ace- 
luiaș neam, să domnească prea multă 
înțelegere... 

Să ne creadă domnii dela Albina, 
că o asemenea îndeletnicire e păgu- 
bitoare în primul rând pentru liniștita 
viețuire a bisericei unite. O spunem 
aci cu aceeaș senină sinceritate, cu 
care am interveni dacă exagerarea ar 
porni din cealaltă parte. 


DI Al. Vaida și armata. Fostul co- 
laborator al ziarului Reichpost şi al 
revistei Oesterreichische Rundschau, — 
două publicaţii cari urmăreau cu in- 
dârjire realizarea idealului său politic, 
— a fost apucat deodată de un acces 
amoros față de armata română. Într'un 
articol publicat în ziarul România, d. 
Al. Vaida adresează un călduros apel 
către națiunea întreagă, indemnând-o 
să tacă toate jertfele pentru pentru în- 
treținerea armatei. — „Totul pentru 
armată!“ exclamă pensionarul băncii 
Marmorosch Biank întrunul din acele 
elanuri de sinceritate, cărora le dato- 
răm şi cealaltă faimoasă lozincă: — 
„Ardealul pentru ardeleni!“ 

Era o vreme când d. Al. Vaida avea 
o părere mai puţin bună despre ar- 
mata română. Pe atunci se vorbea de 

‘fluctuații permanente. 


tâi dorobanț ivit pe crestele Carpaților. 
Soldații micei Românii mureau în tran- 
şee, cu fața spre”Alba-lulia, iar d. von 
Vajda, membru în Camera din Buda- 
pesta, jura credință Habsburgilor și 
Ungariei. E 

Acum, aghiotantul potitic al dlui- Iu- 
liu Maniu şi colaboratorul economic al 
fraților Renner a descoperit că trebuie să 
avem. o armată puternică şi cu spri- 
jinul ei să ne apărăm graniţa. Te po- 
meneşti că măine-poimâine, d. Al. Vaida 
găseşte ș un steag pentru această ar- 
mâtă. .. 


„Trădarea Banatului“. Consecvenţa 
nu'e o specialitate a partidului na- 
tional; — nici vorbă! Partidul. național 
care s'a târguit pe rând cu toate cele- 
lalte paride din România întregită .a 
dobândit o specială elasticitate: de 
atitudine față de fiecare dintre ele. 
Aşa se lămurește peutruce nu numai 
micile daraveri de bucătărie electorală, 
dar „şi marile. probleme :de politică 
românească se resimt de jocul acestor 
lată, de pildă, 
dureroasa chestiune a Banatului... 

Pe vremea . când trăia decedatul 
Tache lonescu şi înlocuia pe incom- 
parabilul d. Alexandru Vaida la mi- 


__nisterul Afacerilor străine, nu venea 


odată vorba despre frontiera Banatului 
fără să nu se strige din tabăra par- 
tidului, naţional, că „Tache Ionescu e 
vândut Serbiei“ frumosul ţinut al 
Torontalului. Astăzi, când d. luliu 
Maniu ia parte la ceaiurile din pala- 
tul prinţului Cantacuzino, tot se mai 
vorbeşte de „trădarea Banatului“, dar 
acum vinovatul ẹ d. lon I. C. Bră- 
tianu, care ma urmat politica in- 
țeleaptă a regretatului Tache Ionescu! 
` Ieri, când Tache Ionescu făcea parte 
din cabinetul Averescu, a cărui moş- 
tenire partidul național o vână, fostul 
ministru de Externe era „trădător“, 

impușcarea manu proprio a celui din- 


a 
. 


pentrucă susținuse formula unei în- 
țelegeri amicale cu Sârbii asupra 
frontierei Banatului. Astăzi, pentrucă 
prietenii politici ai lui Tache Ionescu 
au intrat subt ordinele d-lui Sever 
Dan, „trădătorul“ este d. Ion- I. C. 
Brătianu, care a ales atunci calea 
intransigenfei. Mâine... dar, cine poate 
să ştie în ce nouă ipostază se va în- 
făţişa mâine partidul naţional? 


Noul ministru al Cultelor. N'am a- 
vut cuvinte prea bune pentru așa nu- 
mita „primenire“ pe care a avut s'0 su- 
“fere guvernul dlui Ion I. €. Brătianu. Ca 
şi majoritatea concetăţenilor noştri n'am 
putut vedea in schimbările cari au in- 
tervenit la conducerea câtorva depar- 
tamente un real câştig de pricepere şi 
de energie. O singură excepţie credem 
că se poate înregistra și nu ne opreşte 
nimic s'0 relevăm. La conducerea ur- 
gisitului minister al Cultelor şi al Ar- 
telor, înlocuitorul dlui C. Banu este 
profesorul universitar din Cluj d. Al. 
Lepădatu, în ale cărui însuşiri de om al 
culturei, lăsând la o parte orice con- 
sideraţii de politică militantă, ne place 
să vedem o nădejde de îndreptare pen- 
tru ceeace s'a făcut, sau mai bine zis: 
pentru ceeace nu s'a făcut acolo, sub 
actuala guvernare. 

D. C. Banu lasă în urmă amintirea 
desavantagioasă a unei ostenite ne- 
priceperi. D. Al. Lepădatu ar fi chemat, 
prin urmare, să înoade firul unui pro- 
gram de muncă în punctul unde acesta 
a fost curmat acum doi ani. Mai ales 
problema unificării bisericeşti, care a- 
şteaptă zadarnic o deslegare, dimpreună 
cu anumite cerinţe de activitate culturală 
în Ardeal, vor găsi, sperăm, un spirit 
pe deplin înţelegător în d. Al. Lepădatu. 

li urăm să aibă şi posibilitatea ma- 
terială a faptei. 


„Asociaţiunea“ și teatrul. Este un 
cap. VII în „raportul general al Aso- 

ciațiunii pentru literatura și cultura po- 
porului român, pe anul de gestiune 
1922—23“, — in care se vorbeşte de- 
spre „propaganda teatrală“ a numitului” 
comitet. Ni se spune acolo că, „sim- 
țindu-se tot mai mult nevoia unui te- 
atru -românesc bine organizat, serios, 
şi în măsură de a face educaţia arti- 
stică şi naţională a publicului nostru, 
instituțiunea  ( „respective“ : comitetul 
central) s'a cugetat şi la această pro- 
blemă“... „De-abiă, — spune textual 
însuși raportul, — a putut înjgheba cu 
elevii şi elevele școalelor două reprezen- 
taţii teatrale, şi anume: feeria „Ileana“ ° 

de I. Borcia, din prilejul adunării ge- 
nerale și a „Fetiţei orfane“ de A. Me- 
lin“... Va să zică în doi ani.două re- 
prezentaţi, cel puţin însă cu două ca- 
podopere ale literaturii noastre drama- 
tice. — Aceasta însă, mai povestește 
raportul, sa întâmplat din „lipsa de 
mijloace materiale“ — târă a mai pune 
la socoteală „desinteresarea publicului 
sibiian pentru artele frumoase“, Pentru 
aceste m'.tive, „activitatea dlui Băilă 
pe terenul teatral nu a fost prea rod- 
nică“ (credem și noil). — Dar acuma, 
ia sfârşitul capitolului pe care îl ci- 
. tăm, ni se dă îmbucurătoarea veste, 
menită a înlătura grija „lipsei de mi- 
jloace materiale“: „Ministerul Cul- 
telor și Artelor... a pus la dispoziţie,” 
pe anul 1922—23 o subvenție de lei 
400,000, — cu care di Băilă va începe 
dela Octomvrie 1923 a da reprezentații 
de teatru sub auspiciile „Asociaţiunii“ 

în Sibiu şi o seamă de oraşe şi oră- 
şele din păiţile noastre“... — Insfârşit, 
la inceputul acestei luni Noemvrie, a- 
fişe ne-au anunțat „deschiderea sta- 
giunii Campaniei teatrale „Astra“ din 
Sibiu“... S'a reprezentat de două ori: 

„Fântâna Blanduziei“. Dar cum? Dacă 
cineva mar fi avut ideea, până atunci, 

de ce va să zică o batjocorire a artei, 

ware decât să asiste la acele repre- 
zentații. O punere în scenă cate amin- 


a 


tea timpurile când în locul decorurilor 
se afişau pe câte un par „țidule“ pe cati 
scria: „Aicea este o pădure“, — „Aicea 
este o casă cu balcon“, — etc. — Nişte 
bieţi interpreţi, cari — afară de unul 
sau doi — n'aveau nici măcar elemen- 
tara deprindere a mișcării pe scenă şi a 
dicțiunii. — Piesa însăş ciuntită de cre- 
ionul regisorului sau „directorului de 
scenă“... Cu un cuvânt ceva deplora- 
bil, din toate punctele de vedere... 
Ne intrebam: Aceasta să fie aşadar 
împlinirea problemei la care gremiul - 
„Astrei“ s'a cugetat, simțind nevoia - 
„unui teatru românesc bine organizat, 
serios şi in măsură de a face educaţia 
artistică şi naţională a publicului no- 
stru“ ?! — Nu e pagubă atât de mare 
de nenorocoasa subvenție a ministe- 
rului Artelor, — cât e de păcat de o- 
probriul şi rușinea ce se aruncă asu- 


pra venesabilului nume al „Astrei“ 
noastre. 
Imnul creșțin. — De când cores- 


pondent al ziarului Dimineața în Ar- 
deal a ajuns din nou d. Leonard. 
` Paukerow, se observă o și mai atentă 
bună voinţă pentru orice manifestare a 
culturei naţionale. lată, zilele trecute 
s'au redeschis porţile Universităţei din 
Ciuj, şi Paukerowul nostru, — care 
și-a uitat pe fundul lăzii certificatul 
celor patru clase primare absolvite în 
Galiţia, — s'a bucurat foarte mult în 
urma acestui eveniment. Dar, s'a în- 
tâmplat un nenorocit incident. Stu- 
denţii români au indrăsnit să cânte 
în aula Universităţii (ce cutezanţă!) 
şi amicul Leonard s'a supărat de tot, 
arătând că în asistență a stardit un 
„Sentiment penibil“... 

Imnul creştin în aula Universității? 
E revoltător, tinerii însuflețiți ar fi 
trebuit linşaţi, să se isprâvească odată 
pentru totdeauna cu asemenea acte de 
intoleranţă... Auzi, imnul creştin !... 

